Diari Oficial de la Generalitat Valenciana


Sumari del DOGV 4145, del 11-12-2001 (2001/11502)

RESOLUCIÓ de 15 d'octubre de 2001, del conseller d'Obres Públiques, Urbanisme i Transports, per la qual s'aprova definitivament la modificació puntual del Pla General de Teulada: modificació de vial i zona verda adjacent en UA S13.1.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4145

Data del DOGV
:   11-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11227


Data del document
:   15-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Teulada
    * pla d'urbanisme

RESOLUCIÓ de 15 d'octubre de 2001, del conseller d'Obres Públiques, Urbanisme i Transports, per la qual s'aprova definitivament la modificació puntual del Pla General de Teulada: modificació de vial i zona verda adjacent en UA S13.1. [2001/Q11488]
  
Vist l'expedient relatiu a la modificació puntual del Pla General de Teulada: modificació de vial i zona verda adjacent en UA S13.1, i de conformitat amb els següents:
  
Antecedents de fet
  
1. El projecte de modificació puntual del Pla General Municipal d'Ordenació Urbana de Teulada, de modificació de vial i zona verda adjacent en UA S13.1, es va sotmetre a informació pública durant un mes mitjançant Acord del Ple de l'Ajuntament, del dia 9 de juny de 2000, i es publica l'anunci en el Diari Oficial de la Generalitat Valenciana, de 19 de juliol de 2000, i en el diari Información, de 28 de juny del mateix any. Durant el pertinent període d'exposició pública, no es van presentar al·legacions. El projecte es va aprovar provisionalment pel mateix òrgan amb data 19 d'octubre de 2000.
  
2. La documentació està integrada per memòria informativa i justificativa i plans d'informació i ordenació.
  
3. L'objecte de l'expedient és la modificació del traçat de part del carrer d'Orihuela que travessa longitudinalment la unitat d'actuació S13.1 de sòl urbà del municipi, així com la modificació de la zona verda adjacent a aquest. La citada unitat d'actuació es troba classificada en el vigent Pla General d'Ordenació Urbana com a sòl urbà, d'ús predominant residencial ciutat jardí i amb una qualificació de zona 2 residencial unifamiliar, subzona 2.1 unifamiliar en 800 metres quadrats.
  
En la proposta presentada es desvia sensiblement el carrer d'Orihuela i se situa més centrat en relació amb l'àrea delimitada per la dita unitat d'actuació, suavitza els radis de curvatura i augmenta la seua amplària, que passa de 6 a 12 metres. Aquest nou traçat del carrer regularitza la parcel·lació existent i fa innecessari un vial perpendicular a aquest en cul de sac que dóna accés a tres parcel·les. La zona verda queda en una situació semblant a l'antiga ordenació, si bé disminueix en superfície per ser en part travessada pel vial que es desvia per la seua zona nord i reestructurada pel seu vessant oest per a donar lloc a la nova parcel·lació.
  
Els paràmetres de la modificació es podrien resumir en el quadre següent:
  
 Antiga Nova
  
 ordenació (a) ordenació (n)
  
Sup. neta parcel·les edific. m² 10.724 10.411,60
  
ZV m² 1.735 1.589,70
  
RV+AV m² 1.315 1.772,70
  
Total (m²) 13.774 13.774
  
5. La Comissió Territorial d'Urbanisme d'Alacant, en sessió de 23 de juliol de 2001, va adoptar el següent acord:
  
«Informar favorablement l'expedient de referència, i proposar al conseller d'Obres Públiques Urbanisme i Transports la seua aprovació definitiva».
  
Fonaments de dret
  
1. El procediment seguit per l'ajuntament resulta d'acord amb el que preveu l'article 38 per remissió de l'article 55 de la Llei Reguladora de l'Activitat Urbanística (LRAU).
  
2. La documentació s'estima, en línies generals, completa, en funció de les característiques del municipi i de l'objecte de la modificació, a l'efecte del compliment de l'article 27 de la LRAU.
  
3. La modificació del pla que s'examina suposa la introducció d'alteracions en l'ordenació detallada d'un viari i de la zona verda adjacent a aquest.
  
Tal com reiteradament ha establit la jurisprudència, la determinació concreta de la qualificació d'uns terrenys inclosos en el sòl urbà s'emmarca clarament dins de la discrecionalitat del planejament urbanístic, i, en aquests casos, l'administració té àmplia llibertat per a elegir, entre les alternatives possibles, la forma en què el territori ha de quedar ordenat. Així mateix, són les citades matèries determinacions urbanístiques que tracen, junt amb altres, el model físic d'una convivència purament local, sense incidència en interessos supralocals, per la qual cosa, quan es tracte d'aquestes determinacions, aquella discrecionalitat ha de ser actuada per l'ajuntament, des de la representació que li confereix la seua legitimació democràtica.
  
La Llei 6/1994, de 15 de novembre, Reguladora de l'Activitat Urbanística arreplega clarament aquesta línia jurisprudencial. Així, l'article 40 d'aquesta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, estableix que està vedat a la resolució autonòmica d'aprovació qüestionar la interpretació d'aquest interés formulada pel municipi des de la seua mateixa representativitat. Com s'indica en el preàmbul de la LRAU, aquesta llei atribueix a la política municipal gestora de l'urbanisme un espai de decisió propi, en el quals els òrgans representatius de la col·lectivitat local podran apreciar l'oportunitat de les iniciatives urbanístiques que se li plantegen.
  
D'aquesta manera, la resolució autonòmica d'aprovació s'ha de limitar en aquest cas a portar a terme un control de mera legalitat del contingut de la modificació. En el cas que ens ocupa la modificació s'ajusta a criteris de racionalitat i de millora de l'interés públic i no vulnera cap precepte legal, per la qual cosa no hi ha cap inconvenient per a la seua aprovació.
  
4. L'article 55.3 de la LRAU estableix que «tota alteració de l'ordenació establida per un pla que augmente l'aprofitament lucratiu privat d'algun terreny o desafecte el sòl del destinació pública, haurà de preveure les mesures compensatòries necessàries per a mantenir la proporció i la qualitat de les dotacions públiques previstes respecte a l'aprofitament, sense augmentar aquest en detriment de la millor realització possible dels estàndards de l'ordenació». Aquest precepte legal es troba desenvolupat per l'article 17 de l'annex del Reglament de Planejament que regula els estàndards aplicables a les modificacions de planejament. A l'efecte, en el present expedient, es justifica el compliment de la dita alteració, ja que compleix amb els índexs que el mencionat article estableix, ISD(a)/IEB(a)=0,8618< ISD(n)/IEB(n)=0,9788.
  
5. La modificació puntual del Pla General d'Ordenació Urbana de Teulada, que s'examina suposa una ampliació d'un viari i nou traçat d'aquest, i es redueix la zona verd adjacent, de la qual cosa es deriven determinades especialitats procedimentals:
  
- D'una banda, i de conformitat amb l'article 55.4 de la LRAU, resulta preceptiu l'informe del Consell Superior d'Urbanisme. Segons el que estableix la disposició transitòria novena de la LRAU, i ja que encara no està constituït el citat consell, les seues funcions corresponen al conseller d'Obres Públiques, Urbanisme i Transports, després de l'informe previ de la Comissió Territorial d'Urbanisme.
  
- D'una altra, segons l'article 10.8.e de la Llei 10/1994, de 19 de desembre, es necessita també el dictamen previ del Consell Jurídic Consultiu en els casos de modificacions «l'objecte dels quals» siga portar a terme una diferent zonificació de zones verdes. Segons la interpretació que d'aquest precepte ha portat a terme el Consell Jurídic Consultiu en nombroses ocasions, no cal sol·licitar el seu dictamen quan l'objecte de la modificació és més ampli i només indirectament, com a conseqüència derivada d'un altre objecte principal, s'altere lleument una zona verda. De conformitat amb aquesta doctrina del Consell Jurídic Consultiu, que ha sigut ja seguida per diverses resolucions d'aquesta conselleria, en atenció a les característiques de la modificació, no és preceptiu el dictamen del citat òrgan consultiu.
  
Quant al fons de la modificació, pel que fa a la zona verda, s'ha de concloure que aquesta satisfà plenament els criteris de racionalitat, ja que suavitza els radis de curvatura del carrer d'Orihuela i augmenta la seua amplària. La zona verda queda en una situació semblant a l'antiga ordenació, encara que es disminueix sensiblement la seua superfície que passa a ser part del vial que es desvia.
  
6. El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 40 de la LRAU en relació amb l'article 6.d del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vistos els preceptes legals citats i la resta de general i pertinent aplicació, resolc:
  
Primer
  
Informar favorablement la modificació puntual del Pla General de Teulada: modificació de vial i zona verda adjacent en UA S13.1.
  
Segon
  
Aprovar definitivament la modificació puntual del Pla General de Teulada: modificació de vial i zona verda adjacent en UA S13.1.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà la notificació o publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que es puga exercitar qualsevol altre recurs que s'estime oportú.
  
València, 15 d'octubre de 2001.- El conseller d'Obres Públiques, Urbanisme i Transports: José Ramón García Antón.